ระเบียบกรุงเทพมหานครระเบียบกรุงเทพมหานครว่าด้วยค่าตอบแทนบุคคลภายนอกที่ช่วยปฏิบัติราชการด้านงานสุขาภิบาลพ.ศ.๒๕๕๒[๑] โดยที่เป็นการสมควรปรับปรุงระเบียบกรุงเทพมหานครว่าด้วยค่าตอบแทนบุคคลภายนอกที่ช่วยปฏิบัติราชการด้านงานสุขาภิบาลให้เหมาะสมยิ่งขึ้นอาศัยอำนาจตามความในมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ประกอบกับข้อ ๖และข้อ ๗ แห่งข้อบัญญัติกรุงเทพมหานคร เรื่องการจ่ายค่าตอบแทนบุคคลภายนอกที่ช่วยปฏิบัติราชการ พ.ศ. ๒๕๓๖ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ข้อ ๑ระเบียบนี้เรียกว่า ระเบียบกรุงเทพมหานครว่าด้วยค่าตอบแทนบุคคลภายนอกที่ช่วยปฏิบัติราชการด้านงานสุขาภิบาลพ.ศ. ๒๕๕๒ข้อ ๒ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ให้ยกเลิกระเบียบกรุงเทพมหานครว่าด้วยค่าตอบแทนบุคคลภายนอกที่ช่วยปฏิบัติราชการด้านงานสุขาภิบาลพ.ศ. ๒๕๔๙บรรดาข้อบังคับ ระเบียบ ประกาศ หรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ในระเบียบนี้งานด้านสุขาภิบาล หมายถึงงานด้านการควบคุมปัจจัยสิ่งแวดล้อมทางกายภาพทั้งหมดของมนุษย์ที่กระทำหรืออาจกระทำให้เกิดผลเสียต่อการพัฒนาการทางด้านสุขภาพร่างกายและการมีชีวิตอยู่รอดของมนุษย์เช่น งานสุขาภิบาลสิ่งแวดล้อม งานสุขาภิบาลอาหาร เป็นต้นข้อ ๕บุคคลภายนอกที่มาช่วยปฏิบัติราชการด้านงานสุขาภิบาลประกอบด้วย(๑) ผู้เชี่ยวชาญ(๒) ผู้ชำนาญการ(๓) อาสาสมัครข้อ ๖กิจการที่บุคคลภายนอกมาช่วยปฏิบัติราชการได้แก่(๑) การให้คำปรึกษาในกิจกรรมใด ๆที่เกี่ยวข้องกับงานด้านการสุขาภิบาล(๒) การดำเนินกิจกรรมใด ๆที่เกี่ยวข้องกับงานด้านการสุขาภิบาล เช่น การสำรวจข้อมูลการติดตามตรวจประเมินผลการประชาสัมพันธ์ และการเผยแพร่ความรู้เกี่ยวกับการสุขาภิบาล เป็นต้น(๓)การเพิ่มพูนความรู้หรือประสบการณ์ด้วยการฝึกอบรม การสอน การสาธิตการฝึกงานทั้งภาคทฤษฎีและปฏิบัติ หรือบริการอื่นใดที่เกี่ยวข้องกับงานสุขาภิบาล(๔) การช่วยปฏิบัติราชการเกี่ยวกับการใช้กฎหมายเพื่อการป้องกันและแก้ไขปัญหาด้านการสุขาภิบาลข้อ ๗บุคคลภายนอกที่ช่วยปฏิบัติราชการจะต้องมีคุณสมบัติดังต่อไปนี้(๑) ผู้เชี่ยวชาญจะต้องเป็นผู้จบการศึกษาระดับปริญญาตรีขึ้นไปและเคยปฏิบัติงานด้านสุขาภิบาลไม่น้อยกว่า ๑๐ ปี(๒) ผู้ชำนาญการ จะต้องเป็นผู้จบการศึกษาระดับปริญญาตรีขึ้นไปและเคยปฏิบัติงานด้านสุขาภิบาลไม่น้อยกว่า ๕ ปี(๓) อาสาสมัคร จะต้องเป็นบุคคลที่มีอายุตั้งแต่ ๑๐ปีขึ้นไป ซึ่งผ่านการอบรมด้านการสุขาภิบาลมีระยะเวลาอบรมไม่น้อยกว่าร้อยละ ๘๐และต้องเป็นผู้มีความประพฤติเรียบร้อย มีสุขภาพแข็งแรง ไม่เป็นโรคติดต่ออย่างร้ายแรงข้อ ๘ให้สำนักและสำนักงานเขตพิจารณาคัดเลือกผู้มีคุณสมบัติเหมาะสมตามข้อ๗ เสนอให้ผู้ว่าราชการกรุงเทพมหานครเป็นผู้แต่งตั้งผู้เชี่ยวชาญ ผู้ชำนาญการและอาสาสมัครตามความจำเป็นของแต่ละกิจกรรมหรือโครงการ ทั้งนี้ ให้มีผู้เชี่ยวชาญและผู้ชำนาญการได้ไม่เกินกิจกรรมหรือโครงการละ๒ คนข้อ ๙ให้ผู้อำนวยการสำนักหรือผู้อำนวยการเขตแล้วแต่กรณี ออกคำสั่งในการกำหนดวันและเวลาในการปฏิบัติงานของผู้เชี่ยวชาญผู้ชำนาญการ และอาสาสมัคร ที่ได้รับแต่งตั้งตามข้อ ๘ และให้จ่ายค่าตอบแทนตามวันและเวลาที่ได้ปฏิบัติงานจริงโดยให้ได้รับค่าตอบแทน ดังนี้(๑) ค่าตอบแทนสำหรับผู้เชี่ยวชาญให้เบิกจ่ายเป็นรายชั่วโมง ชั่วโมงละ ๓๕๐ บาทต่อคน ทั้งนี้ ให้เบิกจ่ายได้ไม่เกินวันละ ๔ชั่วโมง(๒) ค่าตอบแทนสำหรับผู้ชำนาญการให้เบิกจ่ายเป็นรายชั่วโมง ชั่วโมงละ ๒๕๐ บาทต่อคน ทั้งนี้ ให้เบิกจ่ายได้ไม่เกินวันละ ๔ชั่วโมง(๓) ค่าตอบแทนสำหรับอาสาสมัครให้เบิกจ่ายเป็นรายชั่วโมง ชั่วโมงละ ๔๐ บาทต่อคน โดยต้องช่วยปฏิบัติราชการเป็นเวลาติดต่อกันไม่น้อยกว่า๒ ชั่วโมง ทั้งนี้ให้เบิกจ่ายได้ไม่เกินวันละ ๗ ชั่วโมงเศษของชั่วโมงถ้าเกินครึ่งชั่วโมงให้คิดเป็นหนึ่งชั่วโมงถ้าไม่ถึงครึ่งชั่วโมงให้ปัดทิ้งข้อ ๑๐การเบิกจ่ายเงินค่าตอบแทนให้ดำเนินการตามข้อบัญญัติกฎ ข้อบังคับ ระเบียบและคำสั่งที่กรุงเทพมหานครถือปฏิบัติข้อ ๑๑ในกรณีที่มีเหตุพิเศษสมควรปฏิบัติเป็นอย่างอื่นหรือที่ไม่มีกำหนดไว้ในระเบียบนี้ให้เสนอผู้ว่าราชการกรุงเทพมหานครพิจารณาสั่งการเป็นกรณีๆ ไปข้อ ๑๒ให้ปลัดกรุงเทพมหานครรักษาการตามระเบียบนี้ประกาศณ วันที่ ๓๐ กันยายน พ.ศ. ๒๕๕๒สุขุมพันธุ์บริพัตรผู้ว่าราชการกรุงเทพมหานครปริยานุช/ผู้จัดทำ๓๐พฤศจิกายน ๒๕๕๒นันท์นภัสร์/ตรวจ๓๐พฤศจิกายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๖๙ ง/หน้า ๙/๒๐ พฤศจิกายน ๒๕๕๒